Република Србија

**ОПШТИНА ИВАЊИЦА**

**ОПШТИНСКА УПРАВА**

Број: 87-111/2019-04

31.10.2019. године.

**И в а њ и ц а**

 Општинска управа општине Ивањица, овлашћено службено лице Мирјана Гојковић по распоредном решењу 01број:112-1-8/2018 од 08.02.2018.године, решавајући по пријави Влада (Миљко) Грујовића Дубрава, Ивањица, нема улице бб, за доделу државне помоћи ради отклањања штете на породичном стамбеном објекту насталом елементарном непогодом – поплавом у јуну 2019. године, на основу члана 19. став 2. Закона о обнови након елементарне и друге непогоде („Сл. гласник РС“, бр. 112/15) у складу са Уредбом о утврђивању Државног програма помоћи и обнове оштећених породичних стамбених објеката у својини грађана услед дејства поплава и града у јуну 2019.године („Сл. гласник РС“, број 42/2019) и члана 136. Закона о општем управном поступку („Сл. гласник РС“, број 18/16 и 95/18) доноси

**Р Е Ш Е Њ Е**

 **I** **УСВАЈА СЕ** захтев власника Влада Грујовића (Миљко) Дубрава, Ивањица, нема улице бб, ЈМБГ: 3005952792612, за доделу државне помоћи ради отклањања штете на стамбеном објекту, настале услед елементарне непогоде - поплаве у јуну месецу 2019.године, те се утврђује да је настала штета на:

* Породичном објекту површине од 96м2 спратности Пр+0 који се налази на кат. парцели број 4184 КО Дубрава.

 **II К**атегоризација штете извршена је у складу са Упутством о јединственој методологији **з**а процену штете од елементарних непогода („Службени лист СФРЈ“, бр. 27/87) од стране Комисије за процену штете настале након елементарне непогоде на стамбеним објектима која је формирана решењем Председника општине Ивањица број: 021-18/1/2019-01 од 10.6.2019.године и утврђено је оштећење **1. категорије** док је исправност и тачност процене штете потврдила Верификациона комисија својим извештајем број217-03-13/6/2019-01 од 4.7.2019. године.

 **III** За штету насталу на објекту наведеном у тачки 1. диспозитива овог решења утврђује сеновчана помоћ ради отклањања штете – обнове оштећеног породичног објекта, власнику Владу Грујовић , у износу од 120.000,00 динара (словима: стодвадесетхиљададинара), у складу са Уредбом о утврђивању Државног програма помоћи и обнове оштећених породичних стамбених објеката у својини грађана услед дејства поплава и града у јуну 2019.године („Сл. гласник РС“, број 42/2019).

 **IV** Канцеларија за управљање јавним улагањима ће након коначности овога решења исплатити власнику Владу Грујовић, бесповратну новчану помоћ у износу од 120.000,00 динара на текући рачун број 200-119572070 94 који се води код Поштанске штедионице.

**О б р а з л о ж е њ е**

 Владе Грујовић, власник породичног објекта постојећег на катастарској парцели број 4184 КО Дубрава ,општина Ивањица која је оштећена услед елементарне непогоде - поплаве у јуну месецу 2019.године, поднео је пријаву штете ради остваривања права на новчану помоћ ради отклањања штете на стамбеном објекту, дана 10.7.2019. године.

 Општинска управа општине Ивањица прибавила је по службеној дужности:

- извод из листа непокретности број 36 КО Дубрава, издат од стране РГЗ-Службе за катастар непокретности у Ивањици број 952-1/2019-1968 од 09.8.2019. године,

- записник Комисије за штету од елементарних непогода 04 број 87-15/2019-01-111 од 18.6.2019. године, у коме се наводи да странка поседује породични објекат од 96м2, спратности Пр+0 на кат.парц.број 4164 КО Дубрава. Комисија је констатовала да је објекат угрожен од атмосферске воде која се слива са општинског пута и терена који се налазе изнад објекта и изазива одрон обале изнад објекта што угрожава стабилност самог објекта.Санација земљишта се састоји у спречавању стварања клизишта и обезбеђивању обалоутврде, као и подизању потпорног зида којим би се ојачала обалаиспод које је фундиран објекат са обавезним дренирањем терена. Ради безбедности објекта за даље коришћење потребна је хитна интервенција јер би следеће веће падавине могле додатно угрозити терен и објекат.Потребно је интервенисати како би се терен обезбедио од даљег клизања и атмосферску воду из олука регулисти на адекватан начин.

 У предмету давања државне помоћи за обнову стамбених објеката оштећених непогодом-поплавом,комисија је утврдила оштећење 1.категорије. .

- извештај о извршеној верификацији процене штете за општину Ивањица број: 217-03-13/2019-01 од 4.7.2019. године.

 Увидом у прибављени лист непокретности број 36 КО Дубрава власник катастарске парцеле број 4164 КО Дубрава је Грујовић Владе (Миљко), Дубрава ( ЈМБГ:3005952792612) и да породични објекат од 96м2 није уписан код СКН-и Ивањица.

 Поступајући у складу са чланом 18. Закона о обнови након елементарне и друге непогоде („Сл. гласник РС“, бр. 112/15) странка, Владе Грујовић на Записнику о саслушању странке сачињеном 03.10.2019.године пред Одељењем за имовинско правне и стамбене послове предложио обзиром да његова породично стамбена зграда није уписана код СКН-и у Ивањици да се саслушају сведоци Милан Павловић Дубрава, Ивањица, нема улице бб и Мишко Пантовић (Глигорије), Дубрава, Ивањица, нема улице бб, којом приликом су упозорени на кривичну и материјалну одговорност сагласно изјавили да су они комшије Грујовић Влада и да им је лично познатода је стамбени објекат изграђен пре више година у којем станује подносилац пријаве, а чињеница да исти није уцртан код надлежне СКН-и у Ивањици није им позната изнесена чињеница, обзиром да је службено лице ставило на увид лист непокретности број 36 КО Дубрава у којем је уписана катастарка парцела број 4164 КО Дубрава власништво Грујовић Влада (Миљко) из Дубраве.

 Сагласан је са описаним чињеничним стањем онако како је то Комисија констатовала у свом записнику као и са утврђеном категоризацијом.

 Тачка 1. диспозитива овог Решења заснована је на члану 19. Закона о обнови након елементарне и друге непогоде („Сл. гласник РС“, бр. 112/15) којом је прописано да решење о праву на помоћ доноси надлежни орган јединице локалне самоуправе применом критеријума и мерила из Уредбе о утврђивању Државног програма помоћи и обнове оштећених породично стамбених објеката („Сл. гласник РС“, број 42/2019).

 Тачка 2. диспозитива овог Решења заснива се на члану 3. Закона о обнови након елементарне и друге непогоде („Сл. гласник РС“, бр. 112/15) којом је прописано да се Уредбом о утврђивању Државног програма помоћи и обнове одређују мере и критеријуми за пружање помоћи док је тачка 3. диспозитива заснована на тачки 3. Уредбе („Сл. гласник РС“, бр. 42/2019) којом се утврђује мера коју треба предузети односно давање бесповратних новчаних средстава у циљу обнове оштећених породичних стамбених објеката а тачка 4. диспозитива заснована је на тачки 5. Уредбе којом је прописано да ће Канцеларија по пријему коначних решења вршити исплату примаоцу помоћи на његов текући рачун по коначности .

 На основу овако утврђеног чињеничног стања и доказа изведених у складу са одредбама Закона о обнови након елементарне и друге непогоде и тачком 4. Уредбе о утврђивању Државног програма помоћи и обнове оштећених породичних стамбених објеката одлучено је као у диспозитиву овог решења.

 **УПУТСТВО О ПРАВНОМ СРЕДСТВУ**: Против овог решења може се изјавити жалба Комисији за утврђивање штете од елементарних непогода Владе РС, Београд- Немањина број 11, у року од 15 дана од дана пријема истог преко органа који је решење донео без наплате таксе.

 **Решење доставити**: Грујовић (Миљко) Владу, Дубрава 32251 Прилике,Канцеларији за управљање јавним улагањима у Београду, Немањина 11, Државном правобраниоцу-Одељење у Краљеву, Цара Лазара 38, архиви, а један примерак објавити на огласној табли Општинске управе општине Ивањица и интернет страници.

 **ОБРАЂИВАЧ НАЧЕЛНИК**

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Мирјана Гојковић Бојана Главинић